Ribe Stifts Adresseaviser, 1843-01-02
Hvad angaaer de kongelige Ordeners Kapitel da skjønner Komitteen ikke rettere, end at den Roeskildske Forsamlings Bemærkning om de efter Forretningernes formeentlige Ubetydelighed uforholdsmæssige Lønninger til Kapitelets faa Embedsmænd er grundet, ligesom det ogsaa maa ansees mindre nødvendigt, at Kapitelet ejer en egen Gaard, der nærmest synes bestemt til at afgive en eller flere af dets Embedsmænd fri Bolig. Komitteen ønsker derfor den saakaldte Ordens kasses Fond, der ved Udgangen af 1840 udgjorde over 200,000 Rbd., inddragen under Finantserne, mod at disse overtage Fondens virkelig nødvendige Udgifter. En anden Fond, som er bleven undtagen fra den almindelige Jnddragelse, er den saakaldte Regaliefond, som eier i kongl. Obligationer omtrent 500,000 Rbd. Da der muligen kan gives særegne Grunde, som ere til Hinder for denne Fonds Jnddragelse, saa maatte man, med de Roeskildske Stænder, ansee det for ønskeligt, at det blev oplyst, hvorvidt dette maatte være Tilfældet. Med Hensyn til Departementet for de udenlandske Sager foreslaaer Kommitteebetænkningen en besparende Plan, hvorved Gesandtskaberne i Berlin, London, Paris Petersborg og Wien, der nu koste over 100,000 Rbd., høist vilde medtage den halve Sum. Hvad den aarlige Present til Keiseren af Marokko angaaer, da finder Komitteen, at da alle andre Magter, saavidt vides, Sverrig maaskee undtagen have befriet sig for denne Tribut, og da den er ophørt at erlægges til de andre africanske Kyststater ved Middelhavet, maatte vistnok Midler kunne iværksættes til dens Ophør, Skulde end dette føre til, at en Demonstration, hvis Udrustning dog vel ikke vilde være saa bekostelig som det i første Sieblik kunde synes, blev fornøden, vilde en saadan vistnok dog være tilstrækkelig til i den Henseende at komme paa lige Fod med andre Nationer, og da der dog aarligen maa skee Udrustninger fra Marinen, vilde maaskee et saa statsgavnligt Øjemed dermed kunne sættes i Forbindelse. Hvorvidt Sverrig kunde være tilbøielig til deri at gjøre Sag med Danmark, bliver en Gjenstand for Diplomaterne at undersøge. Etablissementerne paa Guinea Kysten koste aarlig 27,000 Rbd. og mange Danskes Liv, uden at være til mindste Nytte for den danske Handel. Det er derfor ogsaa besluttet, at de skulle afhændes; men naar dette skal beroe, indtil Leilighed frembyder sig, turde Udsigten til at blive skilt ved denne Byrde ligge altfor fjern, og man maa desaarsag holde for, at disse Besiddelser, saaledes som de Roeskildske Stænder have andraget paa, uopholdelig bør abandonneres, med mindre der herfor skulde være traktatmæssige Hindringer, hvorom da nærmere Oplysninger ønskes. Med Hensyn til de ostindiske Besiddelser er det ligeledes bestemt, at Underhandling skal inddeles om deres Afhændelse, saasnart Leilighed dertil gives. Disse Besiddelser koste Staten aarlig 50,000 Rbd. De bringe ikke nogen Fordeel for den danske Handel paa Ostindien, der, om den endog i den senere Tid er noget tiltagen, dog føres ikke paa de danske Besiddelser, men paa andre Steder. Administrationsudgifterne staae derhos i et betydeligt Misforhold til Koloniernes Vigtighed, hvorfor der ogsaa er indhentet Forslag til Reduktioner og Besparelser, uden at dog noget Resultat deraf endnu er opnaaet. Da disse Kolonier, der dog have nogle lokale Jndtægter (hvoriblandt for Saltilvirkningens Nedlæggelse 16,000 Rupier aarlig fra den engelske Regering) ikke kunne antages at være uden Salgsværdi, saa kan der ikke være Tale om deres Abandonnering, men det synes dog paa den anden Side heller ikke at burde beroe med deres Afhændelse, indtil Leilighed gives, hvorimod man med den Roeskildske Forsamling maa være enig i, at der bør andrages paa, at Underhandling uden Ophold indledes med hvilkensomhelst christelig Magt, som kunne formodes at ville overtage disse Besiddelser. Porcelainsfabrikken i Kjøbenhavn fordrer et aarligt Tilskud af Statskassen af imellem 89000 Rbd. Da denne Fabrikation ikke har nogen umiddelbar Statsinteresse, synes det ikke, at sen bør vedligeholdes med betydelig aarlig Opoffrelse fra Statens Side.